REPUBLIKA HRVATSKA

OSNOVNA ŠKOLA ŠVARČA

KLASA: 007-03/24-01/1

URBROJ: 2133-72-24-2

Karlovac, 29. veljače 2024.

Z A P I S N I K

sa sjednice Školskog odbora Osnovne škole Švarča, održane 29.2.2024. godine, održane u školskoj knjižnici, s početkom u 13:15 sati.

NAZOČNI:

Zoran Štefanac, predstavnik UV, predsjednik ŠO-a

Katica Latković, predstavnica Skupa zaposlenika

Dijana Borović-Galović, predstavnica osnivača

Marin Jović, predstavnik UV-a

Katarina Lamza Osterman, predstavnica Vijeća roditelja

OSTALI NAZOČNI:

Ankica Mihalić, tajnik škole

NENAZOČNI:

Ivana Mihalić, predstavnica osnivača

Iva Katić, predstavnica osnivača

D n e v n i r e d :

1. Otvaranje prijava i utvrđivanje liste kandidata za imenovanje ravnatelja škole.

Dnevni red je jednoglasno usvojen.

Ad 1

Predsjedavajući navodi da je s dana 14. veljače 2024. godine u Narodnim novinama broj 18/24 objavljen natječaj za imenovanje ravnatelja škole. U otvorenom natječajnom roku zaprimljena je jedna prijava.

Prije otvaranja prijava Školski odbor je utvrdio da je jedina prijava zaprimljena u zatvorenoj omotnici, koju je poslala Andreja Željković iz Karlovca, Novaki 51b, i na njoj je otisnut prijamni štambilj škole s datumom zaprimanja 20.2.2024., iz čega je razvidno da je prijava stigla u zadanom roku.

Pristupilo se otvaranju i pregledu prijave Andreje Željković (u daljnjem tekstu: Kandidatkinja)

Uz potpisanu prijavu Kandidatkinja je je priložila:

* životopis u izvorniku,
* dokaz o državljanstvu odnosno domovnicu,
* diplomu o stečenoj stručnoj spremi Muzičke akademije u Zagrebu u izvorniku
* vjenčani list (dokaz identiteta zbog djevojačkog prezimena na diplomi)
* potvrdu Osnovne škole Švarča o stažu osiguranja i rada na odgojno-obrazovnim poslovima u izvorniku,
* potvrdu Hrvatskog zavoda za mirovinsko osiguranje Područnog ureda Karlovac u izvorniku,
* uvjerenje o položenom stručnom ispitu u izvorniku,
* uvjerenje nadležnog suda da se ne vodi kazneni postupak u izvorniku,
* program rada za mandatno razdoblje,
* dokaz o položenom ispitu njemačkog jezika tijekom studiranja,
* dokaz o ocjeni iz znanja engleskog jezika tijekom srednjoškolskog obrazovanja u Gimnaziji Karlovac,
* dokaz o posjedovanju digitalnih vještina - ECDL diploma
* dokazi o sudjelovanju u raznim projektima.

Uvidom u tekst raspisanog natječaja i provjerom traženih dokaza utvrđuje se da su uz prijavu priloženi svi traženi dokazi te da je prijava Kandidatkinje potpuna i kao takva se može razmatrati.

Nakon toga Predsjedavajući je pročitao tekst prijave na natječaj i životopisa Kandidatkinje te je Školski odbor utvrdio:

* Da je kandidatkinja hrvatska državljanka, što je vidljivo iz Elektroničkog zapisa iz knjige državljana od 15.2.2024. godine ,
* Da kandidatkinja ima potrebnu vrstu i stupanj stručne spreme, što je vidljivo iz diplome Muzičke akademije u Zagrebu, broj: 1867 od 25. veljače 1993., gdje je diplomirala 24. rujna 1992. godine,
* Da Kandidatkinja ima više od osam godina radnog iskustva u školskim ustanovama u sustavu odgoja i obrazovanja i najmanje pet godina na odgojno-obrazovnim poslovima u školskim ustanovama, što je vidljivo iz Potvrde Hrvatskog zavoda za mirovinsko osiguranje Područnog ureda Karlovac, od 15.2.2024. godine KLASA:034-04/24-03/6, URBROJ:341-25-05/8-24-94811 i potvrde poslodavca, Osnovne škole Švarča od 15.2.2024. godine, KLASA: 034-05/24-01/1, URBROJ: 2133-72-24-1.
* Da je kandidatkinja položila stručni ispit dana 2. lipnja 1995. godine što je vidljivo iz Svjedodžbe o položenom stručnom ispitu KLASA:133-02/95-01-369, URBROJ:532-02-05-02/4-96-01 od 1. veljače 1996. godine
* Da kandidatkinja nije kažnjavana i da se protiv nje u Republici Hrvatskoj ne vodi kazneni postupak, što je vidljivo iz Uvjerenja Općinskog kaznenog suda u Zagrebu, Poslovni broj Su-Ukpe-35444/2024 od 15.2.2024.. godine.

Na temelju pregleda i ispitivanja sadržaja priložene dokumentacije, uvida u tekst raspisanog natječaja i uvida u članak 126. Zakona o odgoju i obrazovanju u osnovnoj i srednjoj školi ("N.N." broj: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22 i 156/23.), kojim su propisani nužni uvjeti za ravnatelja škole, Školski odbor utvrđuje da kandidatkinja Andreja Željković iz Karlovca, Novaki 51b, ispunjava sve nužne uvjete natječaja te se može izvršiti vrednovanja dodatnih kompetencija.

Vrednovanje dodatnih kompetencija izvršeno je sukladno članku 81. Statuta škole te je kandidatkinja dobila ukupno 3 boda.

Sastavni dio ovog zapisnika čine:

* Tablica pregleda dostave dokumentacije
* Tablica pregleda ispunjavanja uvjeta
* Tablica vrednovanja dodatnih kompetencija.

Nakon otvaranja i utvrđivanja valjanosti prijava te vrednovanja dodatnih kompetencija kandidata u provedbi natječaja za imenovanje ravnatelja/ice Osnovne škole Švarča, Školski odbor Osnovne škole Švarča, sukladno članku 82. Statuta škole utvrdio je

LISTU

KANDIDATA

ZA IMENOVANJE RAVNATELJA/ICE

OSNOVNE ŠKOLE ŠVARČA

|  |  |  |  |
| --- | --- | --- | --- |
| Red.Br. | Ime i prezime | Adresa | Broj bodova |
| 1. | Andreja Željković | Karlovac, Novaki 51b | 3 |

Utvrđena Lista kandidata sačiniti će se kao pojedinačni akt.

Vrijeme prezentacije programa rada i predstavljanje kandidatkinje na Vijeću roditelja, Učiteljskom vijeću ( u daljnjem tekstu: Školska vijeća) i Skupu zaposlenika dogovorit će se na plenarnoj sjednici Školskog odbora, na koju su pozvani predsjedavatelji Školskih vijeća i Skupa zaposlenika, a ista će se održati odmah iza ove sjednice.

Sjednica je zaključena u 13:30 sati.

Zapisnik vodila Predsjednik Školskog odbora

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Katarina Lamza Osterman Zoran Štefanac, prof.